Скупштина општине Врњачка Бања на\_\_\_ седници одржаној дана\_\_\_\_\_\_\_.године, на основу члана 26.ст.2, 72 и 80. Закона о јавној својини (''Службени гласник РС'', бр. 72/11, 88/2013 и 105/2014), чл. 3. Одлуке о начину поступања са непокретностима које су у јавној својини општине Врњачка Бања, односно на којима општина Врњачка Бања има посебна својинска овлашћења **(**''Службени лист општине Врњачка Бања'', бр.28/16-пречишћен текст), чл.1 Одлуке о изменама и допунама Одлуке о оснивању Установе Туристичко – спортски центар Врњачка Бања (''Сл. лист општине Краљево'', бр.12/04,16/94,22/94 и 4/95 и ''Сл. лист општине Врњачка Бања'', бр. 4/2006 и 6/2007) и чл. 36. Статута општине Врњачка Бања (''Службени лист општине Врњачка Бања'', бр.23/16 -пречишћен текст), донела је

ОДЛУКУ

О ДАВАЊУ НА КОРИШЋЕЊЕ НЕПОКРЕТНОСТИ ОПШТИНЕ ВРЊАЧКА БАЊА УСТАНОВИ ТУРИСТИЧКА ОРГАНИЦАЗИЈА ВРЊАЧКА БАЊА

Члан 1.

Овом Одлуком даје се на коришћење, без накнаде, Установи Туристичка организација Врњачка Бања из Врњачке Бање, ул.Врњачка бб део објекта летње позорнице ''Данило Бата Стојковић'' у Врњачкој Бањи, уписаног корисника објекта - Општине Врњачка Бања постојећег на кп.бр.1053/1 КО Врњачка Бања, која парцела је у Служби за катастар непокретности Врњачка Бања уписана у Листу непокретности бр.5424 за КО Врњачка Бања као јавна својина Општине Врњачка Бања, и то пословни простор следеће структуре и садржине:

1.Пословни простор на спрату описаног објекта нето површине 99,62 м2, (бруто површине 185,60 м2),

 2. Амфитеатар са опремом за пуштање филмова нето површине 945 м2, и

 3 .Бински простор са излазом и техничком просторијом, нето површине 173,15 м2 (бруто површине 185,60 м2), а све сагласно Пројекту изведеног стања предметног објекта бр.42/17 из маја 2017.год. који је израђен од стране Општинске стамбене агенције Општине Врњачка Бања.

 Описани пословни простор Установи Туристичка организација Врњачка Бања даје се на коришћење ради обављања делатности ове Установе у складу са оснивачким актом, на период док то правно лице обавља поверене послове од јавног интереса и има статус лица и чији је већински власник капитала Општина Врњачка Бања, без могућности уписа права коришћења код Службе за катастар непокретности за КО Врњачка Бања.

За наведену непокретност општинско Правобранилаштво општине Врњачка Бања је у 2014.години покренуло поступак уписа права јавне својине општине Врњачка Бања на предметном објекту и Употребне дозволе за наведену непокретност код Службе за катастар непоретности Врњачка Бања.

Члан 2.

Установа Туристичка организација Врњачка Бања из Врњачке Бање преузима на коришћење наведену непокретност из чл. 1. ове Одлуке и обавезна је да исту користи у складу са природом и наменом ствари и да истом управља у складу са Законом о јавној својини, важећим подзаконским прописима и важећим актима општине Врњачка Бања и измирује све обавезе везано за коришћење струје, воде, телефона, грејања са прикључака у функцији наведеног објекта као и све друго, а што је везано за коришћење предметног објекта, о чему се између Општине и Установе Туристичка организација закључује уговор којим се ближе уређују међусобна права и обавезе по основу пренетог права коришћења.

Примопредаја непокретности на коришћење из чл.1. ове Одлуке врши се записнички након закључивања уговора са Општином.

Члан 3.

Установа Туристичка организација Врњачка Бања нема право располагања, отуђења, стављања хипотеке или другог терета на описаној непокретности, сем давања у закуп наведене непокретности из чл. 1. ове Одлуке што се ближе регулише уговором између општине и Установе Туристичка организација Врњачка Бања. По закључењу уговора са општином Врњачка Бања којим ће се уредити међусобна права и обавезе, Установа Туристичка организација Врњачка Бања преузима на коришћење непокретност из чл. 1 ове Одлуке.

Установа Туристичка организација Врњачка Бања може дати у закуп непокретности из члана 1. ове Одлуке по предходно прибављеној сагласности Општине као носиоца права јавне својине и у обавези је да у свему поступа у складу са Законом о јавној својини, подзаконским прописима и важећим актима Општине Врњачка Бања који уређују поступке располагања непокретностима у јавној својини и другим актима Општине.

 Извештај о спроведеним поступцима из предходног става са по једним примерком документације доставља се у року и на начин по окончању поступка у складу са чл.15 Уредбе о условима прибављања и отуђења непокретности непосредном погодбом, давања у закуп ствари у јавној својини и постуцима јавног надметања и прикупљања писмених понуда (''Сл. гласник РС'', бр.24/12,48/15 и 99/15) и Одлуком о поступку достављања података о спроведеном поступку давања у закуп ствари у јавној својини Општине Врњачка Бања од стране корисника чији је оснивач Општина Врњачка Бања (''Сл. лист општине Врњачка Бања'', бр.18/16) .

Члан 4.

Овлашћује се Председник општине Врњачка Бања да о давању на коришћење непокретности из чл.1. ове Одлуке закључи уговор са Установом Туристичка организација.

Општинско Правобранилаштво Општине Врњачка Бања је у обавези да до краја оконча поступак уписа права јавне својине на непокретности која је предмет ове Одлуке, као и упис употребне дозволе за ову непокретност, као и да регулише (правно и финансијски статус прикључака на инфраструктуру) и о томе приликом примопредаје непокретности из члана 1 ове Одлуке достави доказ.

Члан 5.

Установа Туристичка органиција Врњачка Бања из Врњачке Бање по основу ове Одлуке не може на наведеној непокретности изводити никакве радове сем радова текућег одржавања без сагласности Општине прибављене сходном применом поступка из чл.63 Одлуке о начину поступања са непокретностима које су у јавној својини општине Врњачка Бања, односно на којима општина Врњачка Бања има посебна својинска овлашћења **(**''Службени лист општине Врњачка Бања'', бр.28/16-пречишћен текст).

Општина Врњачка Бања коришћење непокретности из чл.1 ове Одлуке може да одузме ако се не користи у функцији остваривања оснивачким актом поверене делатности од општег интереса овог правног лица, као и ако се користи супротно закону, другом пропису или природи и намени непокретности, у случају потребе за извршавање других надлежности од општег интереса Општине .

Члан 6.

Ова Одлука ступа на снагу осмог дана од дана објављивања у ''Сл. листу општине Врњачка Бања''.

Члан 7.

Доношењем ове Одлуке престаје да важи Одлука Скупштине Општине Врњачка Бања о давању на коришћење непокретности Општине Врњачка Бања Културном центру Врњачка Бања ('' Сл. лист општине Врњачка Бања'', бр. 5/15) као и сва акта донета касније у реализацији предметне Одлуке, а ово са разлога измене Статута Општине Врњачка Бања Бања (''Службени лист општине Врњачка Бања'', бр.23/16 -пречишћен текст) и одређивања надлежности другог органа за поступање у овој правној материји.

СКУПШТИНА ОПШТИНЕ ВРЊАЧКА БАЊА

Број\_\_\_\_\_\_\_\_\_\_од \_\_\_\_\_\_\_.године

 ПРЕДСЕДНИК

 СКУПШТИНЕ ОПШТИНЕ

 Иван Радовић

О б р а з л о ж е њ е

ПРАВНИ ОСНОВ: Чл.26. став 2. Закона о јавној својини (''Сл. гласник РС'', бр. 72/11), прописује :

 „Ствари у јавној својини могу се дати на коришћење ( са накнадом или без накнаде) или у закуп другом носиоцу јавне својине.

Уступањем на коришћење ствари у јавној својини преноси се овлашћење држања, употребе и коришћења са обавезом или без обавезе плаћања накнаде. Носилац јавне својине коме је уступљено право коришћења ствари мора да се понаша са пажњом доброг привредника,

 Чл. 72 став 2 истог закона прописује да се на непокретностима које користе јединице локалне самоуправе успоставља право јавне својине, под условима и на начин прописан овим законом, док је чл.80 прописано да јединица локалне самоуправе може предузимати све акте располагања непокретностима на којима је она уписана као носилац права јавне својине.

Чл. 3 Одлуке о начину поступања са непокретностима у јавној свјини Општине Врњачка Бања, односно на којима Општина Врњачка Бања има посебна својинска овлашћења( „Сл. лист општине Врњачка Бања бр. 22/16“- пречишћен текст) прописано је да се располагањем објектима у јавној својини, Општине у смислу ове Одлуке сматра и давање на коришћење,а чл.36 Статута Општине Врњачка Бања ( „ Сл.лист Општине Врњачка Бања бр.13/14- пречишћен текст и 16/14 ) прописује да Скупштина Општине, у складу са Законом одлучује о прибављању и отуђењу непокретности у јавној својини Општине Врњачка Бања или давању у закуп непокретности у јавној својини.

Чл.14 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ("Сл. гласник РС", бр. 24/2012, 48/2015, 99/2015 и 42/2017) прописује услове и поступак извођења радова који имају карактер инвестиционог одржавања на објекту који је предмет давања на коришћење, према уобичајним стандардима и важећим прописима у области грађевинарства, начин и поступак давања сагласности носиоца права јавне својине за извођење радова, износ уложених средстава, без могућности признавања својинских права на пословном простору по основу улагања средстава.

Статутом Општине Врњачка Бања бр. ( „ Сл. лист општина Врњачка Бања бр.13/14 – пречишћен текст и 16/14“) члан 56 став 1 тачка 21 б прописано је да Председник Општине одлучује о давању на коришћење Установама и организацијамо чији је оснивач Општина непокретности које су у јавној својини Општине Врњачка Бања а чл.7 Одлуке о начину поступања са непокретностима које су у јавној својини општине Врњачка Бања, односно на којима општина Врњачка Бања има посебна својинска овлашћења (''Службени лист општине Врњачка Бања'', бр.28/16-пречишћен текст), став 1 алинеја 5 такође је прописана надлежност овог органа за давање на коришћење усзтановама чији је оснивач Општина непокретности које су у јавној својини Општине Врњачка Бања.

Надлежност Скупштине Општине за доношење ове Одлуке садржана је у чињеници што је Одлуку о давање на коришћење Културном центру Врњачка Бања донела Скупштина Општине Врњачка Бања Одлуком бр.361-12/15 од 29.04.2015.год. ( „ Сл.лист општине Врњачка Бања бр.5/15“) а доношењем Статута Општине Врњачка Бања и Одлуке о начину поступања са непокретностима... утврђена је надлежност Председника Општине као извршног органа за доношење Одлука о давању на коришћење непокретности у јавној својини Општине Врњачка Бања.

Установа Туристичка организација Врњачке Бање чији је оснивач Општина Врњачка Бања основана је Одлуком о оснивању Установе Туристичко спортски центар ( „ Сл. лист општине Краљево бр.12/04,16/94,22/94 и 4/95“) и ( „ Сл. лист општине Врњачка Бања бр. 4/2006 и 6/2007) ради обављања послова унапређења и промоције туризма на нивоу Општине, подстицања програма изградње туристичке инфраструктуре и уређења простора, координирања активности и сарадње између привредних и других субјеката у туризму који непосредно и посредно делују на унапређењу и промоцији туризма, која Установа обавља и друге делатности у складу са оснивачким актом, све у циљу успешнијег развоја туризма, а посебо у току припреме и трајања туристичке сезоне.

РАЗЛОЗИ И ОБЈАШЊЕЊА:

 Сада се Захтевом бр.361-7/17 од 12.06.2017. Установа Туристичка организација Врњачка Бања обратила за доношење одлуке од стране надлежног органа Општине Врњачка Бања о давању на коришћење предметног објекта летње позорнице „ Данило Бата Стојковић“ у Врњачкој Бањи постојећем на кп.бр.1053/1 КО Врњачка Бања, а у циљу обезбеђења пословног простора за обављање делатности ове Установе и функционалнијем управљању јавном својином Општине Врњачка Бања са правом ове Установе да може издати у закуп део пословног простора овог објекта- Амфитеатар.

Како је Установа Туристичка организација Врњачка Бања основана за обављање делатности развоја, унапређења, промоције, туризма на нивоу Општине Врњачка Бања, подстицања програма изградње туристичке инфраструктуре и уређења простора, односно обављање поверрених послова од јавног интереса за унапређење туристичког садржаја на територији Општине Врњачка Бања, а како ова Установа не располаже пословним простором у свом власништву, а тренутно користи пословни простор по основу закупа у Тржном центру“Брђовић“ у Врњачкој Бањи, то су се стекли услови за доношење ове Одлуке, на који начин се овој Установи обезбеђује пословни простор који је у јавној својини Општине Врњачка Бања за обављање делатности ове Установе и стичу се и услови за функционалније управљање јавном својином Општине Врњачка Бања јер ће се њеним коришћењем обезбедити управљање истом у смислу обављања текућег одржавања објекта и његове несметане употребе и коришћења.

Како Туристичка организација обавља делатност унапређења и промоције туризма на нивоу Општине, то је оснивач на становишту да ће се издављањем у закуп дела пословног простора- Бински простор Амфитеатра створити услови за поспешивање туристичког садржаја Врњачке Бање, обзиром да се ради о новоизграђеном простору Амфитеатра који испуњава све услове на организовање манифестација, концерата и других садржаја које окупљају већи број посетилаца.

Са свих напред наведених разлога, а због оправданог интереса Општине Врњачка Бања предлаже се давање на коришћење описаног простора Установи Туристичка организација на који начин се трајно решава питање пословног простора ове Установе, а кроз закуп стварају услови обезбеђивања додатног прихода ове Установе који су неопходни за њен несметан рад и функционисање.

Установа Туристичка организација у својим документима – Програму пословања и Програму специјализованих услуга утврдиће распоред манифестација које се одржавају у Амфитеатру и са предлогом ценовника закупа овог простора доставити оснивачу на сагласност.

Ближи услови коришћења пословног простора који је предмет ове Одлуке биће утврђени закључењем уговора између Општине Врњачка Бања и Туристичке организације Врњачка Бања.

ФИНАНСИЈСКИ ЕФЕКТИ:

За реализацију ове Одлуке није неопходно у буџету обезбедити финансијска средства

Ступање на снагу и објављивање је осмог дана од дана објављивања у „Сл. листу Општине Врњачка Бања“ у складу са чл. 196 тачка 3 став 3 и 4. Тачка Устава Републике Србије ( „ Сл. гласник РС бр.98/2006“)

ОПШТИНСКА УПРАВА ОПШТИНЕ ВРЊАЧКА БАЊА

Број: 46-45/17 од \_\_\_\_\_\_\_.2017.године

РУКОВОДИЛАЦ ОДСЕКА НАЧЕЛНИК

Славица Стаменић ОПШТИНСКЕ УПРАВЕ

 Славиша Пауновић